NaiveNeuron/SloPal huggingface dataset:
Fecko, Martin, poslanec NR SR (2015-09-16):
Ďakujem pekne. Pani kolegyňa, iba krátko, myslím si, že áno, jak ste povedali, aj malý národ môže vytvoriť nejaký ten most medzi tými veľkými. A Ján Pavol II., keď bol na Slovensku svojho času ešte počas života, tak povedal, že Slovensko vnesie do Európy nie ekonomiku, ale to duchovno a to, v čom je silné, a to je možnože aj, ako sa hovorí, miluj blížneho svojho ako seba samého. Hovorili ste aj o tom, že chceme vytvárať domov, nový domov pre utečencov, ktorí tu k nám prichádzajú. Dám tak na zamyslenie, jeden Američan sa ma opýtal, že kde ste doma? Tak, samozrejme, každý ináč reaguje a on mi povedal, že viete, kde ste doma? Povedal som, nech sa páči, povedzte mi to. Tak povedal, ak prídete na miestny cintorín a pozrite, tu mám otca, tu mám deda, tu je sused, tu je kamarát zo školy, tu je môj strýko, a povedal, že tam som doma. Takže takto časť Američanov vidí, že kde je doma. Takže možno trošku na uváženie, že ten domov predsa je len asi tam, kde sme vyrástli a kde máme nejaké väzby, kde nás niečo viaže. Myslím si, že my nemáme v krvi kočovný spôsob života, Slováci, ako možnože iné národy a možno aj tie, ktoré momentálne k nám migrujú, a vidíme, že nemajú s tým problém ísť a doslova že osídľovať iné územia. Takže chcem veriť, že to spoločnými silami zvládneme, ale v prvom rade musíme tu našu bezpečnosť nášho národa, samozrejme, že chrániť, pretože na to sme tu. Takže myslím si, že ja s tým problém nebudem mať, a verím, že to, čo vláda navrhne, respektíve aby schválila Národná rada, bude aj s mojím čistým svedomím. Ďakujem pekne.
Vašečka, Richard, poslanec NR SR (2016-04-22):
Ďakujem pekne za slovo. Pán predseda, v prvom rade chcem povedať veľmi tak ľudsky, a myslím, že to tu zaznelo, čo sa týka pána premiéra, že všetci prajeme úspešnú operáciu a zdravie pánu premiérovi, rovnako aj vám, pán predseda podľa informácií, že máte nejaké zdravotné problémy. Myslím si, že v tomto budeme vždy ľudskí a že budeme osobní jedine v pozitívnom slova zmysle. Teraz však k politickej stránke. Pán predseda ak vediete schôdzu a cítite ako potrebné a správne napomenúť vystupujúceho k slušnosti, nech sa páči, je to vaše právo, komu česť, tomu česť. Ale myslím si, že by ste si mohli odpustiť takéto moralizovanie, poučovanie a filozofovanie, aké ste predviedli v tomto príhovore. Ste tu niekoľko dní, trochu viac pokory, menej plynu, viac brzdy. A vaše poznámky o politických stranách pokladám za vyslovene nebezpečné. Chcete určovať, aký typ strany má právo existovať, ako má vyzerať politika? Podľa mňa to už priamo ohrozuje demokraciu. Nechajte to na ľudí, nechajte to na voličov. Teraz nie sme za Prvej republiky alebo po druhej svetovej vojne, kedy tu boli nejaké masové strany a bolo tu nejaké masové členstvo. Doba sa mení, vyvíja sa aj štátoprávne zriadenie, aj spôsob prejavovania demokracie a vôle ľudí. Príklad. Vaše teraz už skamarátené strany MOST a SNS by voliči vo voľbách jednoznačne ocenili výrazne menej ako napríklad naše hnutie OĽaNO – NOVA. Nechajte to na ľudí. Nesnažte sa ľuďom ukazovať, ako by mala vyzerať demokracia, pochádza moc od nich, nie od vás, ani nie od nás. Ďakujem. (Potlesk.)
Kollár, Boris, predseda NR SR (2022-05-24):
Vážené pani poslankyne, vážení páni poslanci, prosím, utíšime sa. (Ruch v sále.) Budeme pokračovať v prerušenom rokovaní. Podávam procedurálny návrh, aby sme o vládnom návrhu zákona o dani z ropy (tlač 1026) a o vládnom návrhu zákona o mediálnych službách (tlač 762) hlasovali zajtra o jedenástej hodine. Prosím, je všeobecný súhlas? (Súhlasná reakcia pléna.) Ďakujem pekne. Uvedené sme prehodili na zajtra. Pristúpime k hlasovaniu v prvom čítaní o vládnom návrhu zákona o financovaní voľného času dieťaťa (tlač 1028). Dávam slovo spravodajcovi z navrhnutého gestorského výboru pre financie a rozpočet poslancovi Györgymu Gyimesimu, aby uviedol hlasovanie. (Hlasovanie o vládnom návrhu zákona o financovaní voľného času dieťaťa a o zmene a doplnení niektorých zákonov , tlač 1028.)
Laššáková Jana, podpredsedníčka NR SR (2013-12-18):
Poprosím vás, páni poslanci, páni poslanci, poprosím vás, počúvajme pána poslanca Poliačika. Nech sa páči, pán poslanec.
J. Kužma, poslanec: (2002-05-21):
Už len krátko, jednou vetou, k tomuto fondu, pri rušení nebola len opozícia proti, ale ja aj kolega Šlachta sme tu ďakovali z tohto miesta všetkým, ktorí poctivo rozdeľovali prostriedky a granty tohto fondu. Čiže myslím si, že to bola chyba, tento fond rušiť. V rozprave tu vystúpili traja kolegovia s rôznymi hĺbkami vedomostí o tomto návrhu zákonov. Ja osobne som tiež pred veľkou dilemou, ale prikláňam sa k návrhu kolegu Jarjabka a kolegu Hudeca. Ak tento návrh my totiž nepustíme do druhého čítania, tak slovenská kinematografia skončila. Treba si uvedomiť, že minimálne, ročne ak nenatočíme 10 filmov s rozpočtom od milióna do dvoch miliónov korún, hovorím o dokumentárnych filmoch, a 4 až 6 celovečerných filmov s rozpočtom cca na jeden 20 miliónov korún, tak nebude vôbec možné zachrániť slovenskú kinematografiu. Ešte sa v krátkej miere zmienim o tom, čo znamená plnenie tohto fondu. My tu hovoríme o ďalšej záťaži prevádzkovateľov kín, je to pravda. Po celom Slovensku v zásade nám kiná sa rušia, prežívajú len v Bratislave, zo stokorunového lístka vlastníkom kín neostáva ani 25 korún na reprodukciu, ale aj ak by som bral tržby z minulého roku, tak viac ako 3 milióny korún zo všetkých lístkov do tohto fondu nepríde za rok, čiže to je úplne tragédia, o čom sa tu „bavíme“, a tých 60 až 80 miliónov korún bude treba asi zo štátneho rozpočtu dopĺňať do tohto fondu. Ja by som vás chcel poprosiť pred hlasovaním, že v druhom čítaní sa budeme snažiť legislatívne tento návrh vyčistiť aj vo výbore, myslím že aj kolega Cuper z hľadiska legislatívy má pravdu, že je tam zmiešaný štátny fond s nadáciou, pokus bol ministerstva o viaczdrojové financovanie a plnenie vlastne do tohto fondu. Tak chcel by som vás požiadať, aby ste navrhnutý zákon pustili do druhého čítania, tam, čo sa bude dať, budeme sa snažiť ešte zachytiť a chcem vám povedať, že sme aj zriadili fond na archivovanie kinematografie, čiže toto je taká súčasť záchrany slovenskej kinematografie z minulosti aj z budúcnosti, tento fond. Ďakujem pekne.
P. Hrušovský, podpredseda NR SR: (2002-04-05):
V. Bajan, poslanec: Ďakujem pekne. Ďakujem pekne, pán podpredseda. Odporúčam, aby sa Národná rada uzniesla podľa § 73 odsek 3 písm. c) rokovacieho poriadku na tom, že odporučí tento návrh prerokovať v druhom čítaní.
Baránik, Alojz, poslanec NR SR (2019-10-28):
Ďakujem. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Grendel, Gábor, podpredseda NR SR (2022-12-01):
Teraz prosím spravodajcu, predsedu výboru pre financie a rozpočet pána poslanca Mariána Viskupiča, aby podal správu o výsledku prerokovania návrhu vo výbore.
Blanár, Juraj, podpredseda NR SR (2021-12-08):
Pán poslanec Mazurek s faktickou poznámkou.
Draxler, Juraj, minister školstva, vedy, výskumu a športu SR (2014-12-04):
Ďakujem za doplňujúcu otázku. Nie je to ani, samozrejme súhlasím s tým, že tá disproporcia tam je, pretože tam objektívne je, nie je to záležitosťou našej argumentácie. Jednoducho my nemáme ten právny nástroj, aby sme zastupovali to, čo má vymedzené vo svojej pôsobnosti samospráva. Toľko moja odpoveď. Ďakujem, skončil som.
P. Hrušovský, predseda NR SR: (2004-09-24):
(Hlasovanie.) Prítomných 74. Páni poslanci, rokovacia sála je plná, prosím, nenúťme sa do iného spôsobu hlasovania, ktorý umožňuje rokovací poriadok. Prezentujme sa a hlasujme opäť o návrhu. Poprosím skrutátorov, aby sa ujali svojej funkcie, spočítali prítomných poslancov v rokovacej sále. Skúsme sa prezentovať. Je nás málo. Pani poslankyňa Tóthová, poďte jednou nohou dovnútra. Panie poslankyne, páni poslanci, budeme pokračovať v utorok prerokúvaním ďalších bodov programu. Prerušujem rokovanie 31. schôdze Národnej rady Slovenskej republiky. Budeme pokračovať v utorok o 13.00 hodine. Prajem vám príjemný víkend. Dovidenia. (Prerušenie rokovania o 12.05 hodine.)
Pellegrini, Peter, predseda NR SR (2014-11-27):
Ďakujem pekne, pán poslanec. Pán podpredseda, chcete reagovať?
Hrnčiar, Andrej, podpredseda NR SR (2017-05-11):
Nech sa páči, pani poslankyňa Šimkovičová.
Jurčík, Ľudovít, poslanec NR SR (2010-08-04):
Ďakujem pekne. Pani poslankyňa Belousovová, súhlasím s veľa vecami, o ktorých hovoríte, ale, samozrejme, len tak veľmi okrajovo, aby ste nemali pocit, že som sa správal veľmi nemiestne vzhľadom na to, že som sa usmieval nad vašimi vecami. Treba si uvedomiť jednu vec, že programové vyhlásenie vlády nebolo, nie je, nikdy nebude a, samozrejme, ani nemôže byť kuchárkou ani návodom na obsluhu. Ak ste tam niečo podobné hľadali, tak, bohužiaľ, to tam nenájdete. Jednoducho to nejde. A ste tam našli Maďarsko. Je to taká zaujímavá vec, pretože vás, ako vidíte názov Maďarsko, vždycky napadne, že vlastne sa niečo tomuto štátu ide diať, teda Slovenskej republike, aby som bol presný. Prirodzene, neviete ani zďaleka, o čo ide, ale veľmi dobre to vyzerá, veľmi dobre do pôsobí. Myslím si, že tie plamenné reči, ktoré ste tu uviedli na začiatku, to boli také prejavy učiteľské, ale ja som to bral asi do toho momentu, keď som sa bál, že pána poslanca Kollára oblejete tou vodou, ktorú ste tam mali, ako ste tými rukami rozhadzovali. Myslím si, že pán Kollár si asi druhý raz sadne niekde inde. O zodpovednosti nehovorte. Zodpovednosť nie je to, čo ste vy predvádzali štyri roky v parlamente. A myslím si, že vzťah medzi Obyčajnými ľuďmi a SaS, to je pre vás tabu, lebo spomeňte si na to, ako bola Pravá SNS a SNS, ako ste sa s pánom poslancom Slotom častovali na verejnosti. Ďakujem. (Potlesk.)
Pfundtner, Edita, poslankyňa NR SR (2014-12-09):
Vážený pán predsedajúci, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke všetky náležitosti, ktoré sú uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre hospodárske záležitosti a výbor pre verejnú správu a regionálny rozvoj. Ako gestorský navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
Sólymos, László, minister životného prostredia SR (2017-03-23):
Ďakujem pekne za slovo. Ďakujem pekne aj za príspevky, budem krátky. Čo sa týka toho zákona, ja som optimistickejší jak pán poslanec Grendel. Ja si myslím, že to pomôže. Nie si myslím, ale som si istý, že to pomôže v každom prípade. Čo sa týka ceny, tak musím povedať, že ministerstvo životného prostredia nevstupuje do cenotvorby. Prečo 25 centov, prečo nie 15, prečo nie 30, prečo nezvýšime potom? Proste to neni naša úloha, to je úloha trhu. My jednoducho spravíme jednu vec, veľmi dôležitú vec, že uzákoníme povinnosť, lebo teraz nemajú povinnosť spoplatniť tie tašky. Nikto. Či to spoplatnia, alebo nespoplatnia, to je len dobrá vôľa toho obchodníka, ale nie je to v zákone. To je jedna vec. Druhá vec. Ja si myslím, že ten príklad s cigaretami bol dobrý v tom, že tam sa dá proste odsledovať, že aké kroky postupne robia spoločnosti preto, aby zamedzili tomu, aby proste ľudia fajčili tie cigarety, postupne, hej. Nie vždy cenovo, lebo nie vždy zdvíhajú len povedzme dane na tie spotreby, ale povedzme zavádzajú také, že musia dávať fotky. Proste odradzujú rôznym spôsobom ľudí od toho, aby fajčili. Využívajú všetku možnosť na to, hej. A ja si myslím, že veľmi dôležité bude pre nás aj to, a práve preto to ministerstvo aj robí, aby sme si tie naše návyky nejakým spôsobom zmenili. Práve preto, okrem toho, že robíme legislatívne opatrenia, aký je tento zákon, tak okrem toho robíme aj iné veci. Preto napríklad sme rozbehli akciu bez igelitiek, do ktorej sa už zapájajú veľké obchodné reťazce, aby sme proste tých ľudí, jak by som povedal, hlavne ďalšie generácie, ktoré tu sedia hore na balkóne, nejakým spôsobom prevychovali v tom, aby mali vyššiu zodpovednosť k tomu svojmu životnému prostrediu. To je veľmi dôležité, ja si myslím, minimálne také dôležité, jak sú nejaké reštrikcie a nejaké zákony a nejaké pokuty. Čo sa týka toho dátumu 1. 1. 2018, už je v tej správe spoločnej, lebo už to prešlo cez výbor a výbor už prijal vlastne tento pozmeňovací návrh, že to dávame skôr, aj keď nám to smernica udáva len od 1. 1. 2019. Keď sme robili ten zákon, tak sme vychádzali zo smernice. A že prečo len tie plastové tašky, ktoré teraz riešime? Preto, lebo jednoznačne táto výseč tých plastových tašiek je absolútne najväčšia záťaž na životné prostredie. Preto riešime tieto plastové tašky, ktoré riešime. Aj smernica Európskej únie hovorí o týchto plastových taškách. Takže ja si myslím, že tento zákon prinesie osoh. Ja si myslím, že keďže máme také skúsenosti z iných krajín, keď zaviedli spoplatnenie, povinné spoplatnenie plastových tašiek, igelitových tašiek a okrem toho zavádzame aj povinnosť ponúknuť alternatívu namiesto igelitových tašiek, tak to malo svoj osoh a jednoducho tá spotreba tých tašiek klesla. Ale nie je to len o tých zákonoch, ale je to aj o tom, že ako k tomu budeme pristupovať, ako my spoločnosť, a na to jednoducho budeme robiť ďalšie kroky. Ďakujem pekne.
Blanár, Juraj, podpredseda NR SR (2022-05-04):
Pán minister, môžete reagovať na faktické poznámky, zapnú vás. Nech sa páči, môžete reagovať.
Laššáková, Jana, podpredsedníčka NR SR (2014-05-28):
Ďakujem pekne, pán navrhovateľ. Pán spravodajca, chcete zaujať stanovisko? Nie. Prerušujem rokovanie o tomto bode programu. Pristúpime k prvému čítaniu návrhu poslancov Ľubomíra Petráka, Mojmíra Mamojku a Ľubice Roškovej na vydanie zákona, ktorým sa mení a dopĺňa zákon č. 172/2005 Z. z. o organizácii štátnej podpory, výskumu a vývoja a o doplnení zákona č. 575/2001 Z. z. o organizácii činnosti vlády a organizácii Ústrednej štátnej správy v znení neskorších predpisov. Prečítala som celý názov. Návrh zákona má tlač 987. Návrh na jeho pridelenie na prerokovanie výborom je v rozhodnutí č. 985. Pán poslanec Petrák, nech sa páči, uveďte návrh zákona. (Rokovanie o návrhu poslancov Národnej rady Slovenskej republiky Ľubomíra Petráka, Mojmíra Mamojku a Ľubice Roškovej na vydanie zákona, ktorým sa mení a dopĺňa zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 987.)
Bugár, Béla, podpredseda NR SR (2018-02-13):
Pán poslanec Sopko.
Brocka, Július, poslanec NR SR (2011-07-12):
Ďakujem pekne, pán podpredseda. Najprv budeme hlasovať o procedurálnych návrhoch. Najprv budeme hlasovať o návrhu dvoch poslancov, pána poslanca Ondruša a pani poslankyne Tomanovej o návrhu vrátiť návrh zákona navrhovateľovi na dopracovanie.
A. Belousovová, podpredsedníčka NR SR: (2009-02-11):
Ďalej pristúpime k druhému čítaniu o vládnom návrhu zákona o niektorých opatreniach pri majetkoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky a o zmene a doplnení niektorých zákonov . Návrh zákona ste dostali pred prvým čítaním ako tlač 833, spoločná správa výborov je uvedená ako tlač 833a. Prosím pána ministra Počiatka, aby tento vládny návrh zákona odôvodnil. Nech sa páči, pán minister.
Šutaj Eštok, Matúš, poslanec NR SR (2020-05-14):
Poslanec Dostál, ja s vami musím súhlasiť, my sme túto debatu už mali aj na ústavnoprávnom výbore, kde sme sa aj pána ministra, resp. pána vicepremiéra pýtali na tie dôvody skráteného legislatívneho konania, žiaľ, ten nám odpoveď, odpovedať nevedel, mňa to mrzí, obzvlášť preto, že je to vicepremiér pre legislatívu a strategické plánovanie, a pred pár týždňami nám tu sľuboval skvalitnenie legislatívneho procesu, no pokiaľ má byť skvalitnením legislatívneho procesu to, že je vynechaná akákoľvek odborná diskusia o návrhu zákona, že je vylúčená verejnosť, MPK, že sa o tom nebavíte absolútne s nikým, nám poslancom tu predložíte zákon, nemáme čas ho ani naštudovať, tak ďakujem pekne, za skvalitnenie takého legislatívneho procesu, ale rozumiem, že to už bolo schválne v prvom čítaní, pokiaľ sa bavíme, samozrejme, o tom obsahu, pravdepodobne pán vicepremiér nepozná ani proces tvorby legislatívy v tak špecifických oblastiach, aké majú v kompetencii útvary, ktoré navrhuje, aby sa tá legislatíva centralizovala. Musím úprimne dodať, že sa veľmi bojím toho, ako budete strategicky riadiť a plánovať, keď dnes ste si dali za úlohou auditovať všetky poradenské a právne zmluvy, ktoré už prešli niekoľkými kontrolami, či už je to kontrola ex ante, ex post, na riadiacom orgáne, na ÚVO, neviem kde všade, vy asi máte veľmi veľa času, som veľmi zvedavý, ako budete v budúcnosti vy obstarávať, ja to vám úprimne želám, aby vám to vyšlo, len keď zistíte, koľko kontrol musíte prejsť k tomu, aby ste dosiahli vôbec podpis akejkoľvek jednoduchej zmluvy z eurofondov, tak toho času budete potrebovať podstatne viac, vy ho idete strácať s nejakým auditovaním zmlúv, ale tak držím vám palce. K tomu, že sa zriaďuje ministerstvo pre pani Remišovú a trafika pre dvoch štátnych tajomníkov, k tomu, ja si myslím, že nemá zmysel sa vyjadrovať, lebo to je celý účinok tohto zákona. Ďakujem pekne.
Jurinová, Erika, podpredsedníčka NR SR (2013-03-19):
Ďakujem pekne, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto sa neprihlásil, uzatváram možnosť prihlásiť sa do rozpravy a zároveň vyhlasujem rozpravu za skončenú. Chce k rozprave zaujať stanovisko pán minister? Pán spravodajca? Nie. Prerušujem rokovanie o tomto bode programu. A pristúpime k rokovaniu, k druhému čítaniu o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Vládny návrh zákona má tlač 357, spoločná správa výborov má tlač 357. Dávam slovo pánovi ministrovi, nech uvedie vládny návrh.
Kollár, Boris, predseda NR SR (2021-11-23):
Pani poslankyne, páni poslanci, pristúpime k druhému čítaniu o zákone zo 7. októbra 2021, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky . Materiál je uvedený ako tlač 752. Dávam slovo spoločnej spravodajkyni z výboru pre sociálne veci pani poslankyni Lucii Drábikovej a prosím ju, aby informovala Národnú radu o výsledku prerokovania vráteného zákona vo výboroch.
Verešová, Anna, poslankyňa NR SR (2018-10-18):
Ďakujem ti, kolega Heger, že si v svojom príspevku veľmi správne poukázal a rozdelil tie dve skupiny, lebo často si všímam v našich debatách, v diskusiách, v komunikácii, že rozprávame akoby o jednom, a pritom si nerozumieme napríklad aj s navrhovateľmi tohto zákona. My jasne hovoríme, že ten, kto hrať chce, tak ho nikto nijakým spôsobom mu nechce túto slobodu jeho rozhodovania brať, ale že my hovoríme o vyššej ochrane skupiny ľudí, tých, ktorí dokážu každomesačne prehrať celý svoj príjem a tak ohrozujú svoje rodiny a ešte dávajú aj vzorec správania svojim deťom. A toto by vám už vedeli ďalší odborníci hovoriť o transgeneračnom prenose všetkých takýchto javov v rodine, ktoré sa, deti vlastne naučia sa takto žiť. Ja by som ešte vlastne chcela k tvojmu dodať príspevku aj to, že pána ministra by som chcela tak poprosiť naozaj o vypracovanie serióznej analýzy dopadov hazardných hier na rodiny. Možnože aj také niečo existuje na ministerstve, by som veľmi žiadala a prosila ho, aby sa k takejto, aby nám takúto analýzu vypracovali, aby nám takúto analýzu predložili.
Grendel, Gábor, podpredseda NR SR (2020-09-22):
Čas vám vrátime, pán poslanec, čas vám vrátime, pán poslanec. Ďakujem pekne. Vrátime.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 113, za 92, proti nikto, zdržalo sa 19, nehlasovali 2. Konštatujem, že sme tento návrh schválili. Vážené kolegyne, vážení kolegovia, ešte pred tým, než pristúpime k tajnej voľbe, dovoľte mi, poprosím vás, iste ste všetci zachytili v médiách, že náš dlhoročný bývalý kolega Pavol Minárik, žiaľ, nečakane zomrel. A preto vás poprosím, aby sme si ho uctili minútou ticha. (Minúta ticha.) Ďakujem. Ešte pred tajnou voľbou, tým, že schôdza končí po tajnej voľbe, tak dáme výbory. Nech sa páči, pani poslankyňa Verešová.
Hrnčiar, Andrej, podpredseda NR SR (2019-05-10):
Otváram rozpravu. V rámci tretieho čítania má niekto záujem prihlásiť sa do rozpravy? Končím možnosť nahlásiť sa do rozpravy. Nech sa páči.
Blanár, Juraj, podpredseda NR SR (2022-05-24):
Pán poslanec Richter s faktickou poznámkou.
Lipšic, Daniel, poslanec NR SR (2014-12-03):
Pán podpredseda, to, ako ocenili moju činnosť na ministerstve spravodlivosti a vnútra voliči, si spočítajte pri výsledkoch volieb a mojich preferenčných hlasoch. Porovnajte si ich možno s vašimi a budete mať pomerne presný obraz, čo verejnosť oceňuje alebo nie. To je prvá poznámka. Druhá poznámka je, na rezortoch sme prijali vtedy pomerne veľa vecí. Rekodifikáciu trestnú, konkurznú, rodinnú. Na vnútre teda v zásade dobre viete, že asi nebolo obdobie, kedy sa tak išlo po zločineckých skupinách. A má to aj výsledky. Samozrejme, neurobili sme všetko. Ani vy nie. Veď ste boli šesť rokov vo vláde! Ale to je v poriadku. To nie je argument, že keď niekto nerobí niečo šesť rokov, už s ničím nemôže prísť, lebo to mal urobiť pred šiestimi rokmi. Čo to je za, nechcem povedať škaredo, hlúpy argument? A teraz vecne. Veď nájdime konštruktívne riešenie a ja stále tvrdím, máme dva týždne. Môžeme rokovať deň a noc, nemáte problém s nočnými schôdzami pléna. Prečo nemôžeme rokovať o vecnom riešení zákazu schránkových firiem? Vy ste sem do parlamentu koľko razy prišli v skrátenom konaní s pomerne rozsiahlymi úpravami, ktoré sa schvaľovali v priebehu niekoľkých dní. Obnoviteľné zdroje energie, keď bolo treba proste prihrať PPC-čku 30 miliónov. To vtedy išlo rýchlo! Alebo keď bolo treba riešiť za sekundu z Ústavného súdu, pán minister Borec s tým prišiel, s protiústavnou novelou, samozrejme, námietok zaujatosti. Vtedy to išlo rýchlo, zo dňa na deň. A toto zrazu tak rýchlo proste nejde. Nemáte vôľu to riešiť a neviem, aký je váš konkrétny motív, ale ak chcete povedať, že za dva týždne alebo tri týždne do 23. decembra nevieme nájsť riešenie, ktoré schválime v parlamente, tak to je čistá výhovorka, nič iné.
Laššáková, Jana, podpredsedníčka NR SR (2013-02-05):
Ja len krátku poznámku, keďže ste tu skomentovali, ja, keď predkladáte návrh zákona, ja predpokladám, že ste pripravený a viete ako navrhovateľ to odôvodniť, tak by vás to nemalo prekvapiť, že je to podľa poradia. Nech sa páči, uveďte návrh.
Bugár, Béla, podpredseda NR SR (2018-06-20):
Pán spravodajca, chcete sa vyjadriť? Nie. Ďakujem pekne. Prerušujem rokovanie o tomto bode programu. Teraz budeme pokračovať prvým čítaním o návrhu poslankyne Viery Dubačovej na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách, tlač 1027. Nech sa páči, pani poslankyňa, môžte uviesť návrh zákona. (Rokovanie o návrhu poslankyne Národnej rady Slovenskej republiky Viery Dubačovej na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 1027.)
Schlosár, Rastislav, poslanec NR SR (2022-02-25):
Pán poslanec Osuský, vy ste vo svojom prejave na jednej strane kritizovali to, že Ruská federácia neuznáva existenciu ukrajinskej štátnosti, v tomto sme sa asi zle vyjadrili, ale na druhej strane ste v tom istom prejave neváhali hovoriť o prvej Československej republike, ako o nejakom, ako o nejakej československej vlasti, našej vlasti, hoci to bol štát, a vy to veľmi dobre viete, ktorý nielenže nám neuznával nejakú slovenskú štátnosť, on nám nechcel dopriať ani len autonómiu za normálnych okolností a neuznával dokonca existenciu ani len slovenského národa. Takže vy ste svojím spôsobom v podstate obyčajný pokrytec a do histórie absolútne nevidíte.
Sulík, Richard, predseda NR SR (2011-07-13):
Ďalší rečník v rozprave je pán poslanec Poliačik. Nech sa páči. (Ruch v sále.) Poprosím trochu o kľud v miestnosti. Ďakujem pekne.
Pčolinský, Peter, poslanec NR SR (2018-09-18):
Ďakujem pekne kolegovi. Ja trošku som skeptický v tom znárodňovaní monopolov, resp. energetických podnikov. Skeptický kvôli tomu, lebo to nie je tak, že si zmyslíme, luskneme a znárodníme to, to. Ja si viem predstaviť tie arbitráže, súdne spory, ktoré v konečnom dôsledku by asi Slovenská republika pravdepodobne prehrala a stálo by nás to pomerne veľa peňazí. Ale, však baviť sa o tom môžme. Ale poďme postupne, poďme ich najprv zdaniť, poďme z nich vytiahnuť čo najviac peňazí, lebo tam tých peňazí je dosť. Ale v tejto chvíli hovoriť o znárodňovaní, ja si myslím, že už je trošku pre mňa cez čiaru, lebo naozaj to nie je také jednoduché. Jednoduché je prijať zákon, ktorým zvýšime, ktorým zvýšime výber daní z týchto subjektov, ale nie je jednoduché na druhej strane urobiť to zoštátnenie. Jasné, dá sa všetko, ale treba si uvedomiť bez ohľadu na váš názor na Európsku úniu, že stále sme členom Európskej únie, stále je tu nejaký, stále je tu nejaký európsky súd, stále je tu nejaký arbitrážny súd, čiže nie je to až také jednoduché, ako ste povedali, resp. s akou ľahkosťou ste povedali, že však poďme to, poďme to znárodniť. Ďakujem pekne.
Blanár, Juraj, podpredseda NR SR (2023-02-09):
Príjemné dobré ráno, pre niektorých dopoludnie, vážené panie poslankyne, páni poslanci, otváram šiesty rokovací deň 83. schôdze Národnej rady Slovenskej republiky. O ospravedlnenie neúčasti na dnešnom rokovacom dni 83. schôdze požiadali títo páni poslanci a poslankyne: Ján Ferenčák, Martin Klus, Petra Krištúfková, Patrick Linhart, Richard Raši, Jarmila Vaňová a Vladimír Zajačik. Pokračujeme v prerušenej rozprave v prvom čítaní o návrhu poslancov Kučeru, Nemca, Drábikovej a Polláka na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch. Je to tlač 1387. Obaja, pán predkladateľ, ako aj pán spravodajca, sú už na svojich miestach a v rozprave bude teraz pokračovať pán spravodajca poslanec Marek Šefčík, ktorému udeľujem slovo. Nech sa páči. (Pokračovanie rokovania o návrhu poslancov Národnej rady Slovenskej republiky Karola Kučeru, Richarda Nemca, Lucie Drábikovej a Petra Polláka na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 1387.)
Kollár, Boris, predseda NR SR (2022-06-14):
Dobre, môžete mi to dať písomne a dám o tom hlasovať. Ďakujem. Prosím, dám hlasovať teraz o tomto návrhu pán, pána poslanca Fica, že budeme o tomto rokovať, že budem... (Reakcie z pléna.) Už to, je to jedno. Je to jedno. (Ruch v sále.) Dobre, môžeme to spraviť predsa, môžeme to spraviť aj, aj všeobecným súhlasom. Prosím vás pekne, kolegovia, je všeobecný súhlas, aby sme o tomto rokovali? (Súhlasná reakcia pléna.) Ďakujem. Prehodili sme to, nemusíme robiť tieto, teátro. (Reakcie z pléna.) Čiže, aby som to ešte raz upresnil, budeme o tomto rokovať a hlasovať sa bude zajtra o jedenástej. Máme... (Ruch v sále.) V rozprave vystúpi pani poslankyňa Péter. (Ruch v sále a reakcie z pléna.) Nie. Pán poslanec Krajčír, prosím pekne, odhláste sa, lebo ste tam s procedurálom. (Ruch v sále.) Prepáč. (Ruch v sále. Krátka pauza.) Kolegovia, prosím, utíšte sa, prípadne opustite sálu, keď nechcete byť na rokovaní, a teraz poprosím pani poslankyňu Moniku Péter, aby prišla do rozpravy. (Zaznel gong.)
Šeliga, Juraj, podpredseda NR SR (2021-02-03):
Ďakujem. Dáma, dámy, teda a páni, pani poslankyňa Halgašová bola posledná písomne prihlásená do rozpravy. Teraz sa pýtam, kto sa chce prihlásiť ústne. Ďakujem. Dvaja páni poslanci. Ale ešte predtým o slovo požiadal pán minister Mičovský, nech sa páči, pán minister.
Mizík, Stanislav, poslanec NR SR (2017-05-19):
Stane sa akurát to, že tento váš návrh zákona by mohol podporiť oklieštene tzv. neposlušných zriaďovateľov škôl. Možno budú z vašich radov a sto percent budú z našich radov. Váš návrh zákona vypúšťa džina z fľaše, aj keď chápem váš dobrý úmysel, lebo evidentne je dobrý. Zvážili ste A, ale nezvážili ste dôsledky B. To, že špinu treba vyliať, je jasné, ale netreba ju vyliať na seba. Bolo by veľa špiny a smradu. Ďakujem.
Kadúc, Miroslav, poslanec NR SR (2012-06-29):
Ďakujem. Budem sa opakovať. Ako som, ja som už viackrát avizoval, že podľa mňa tento stav alebo platný právny stav, ktorý tu máme, nie je v súlade so zmyslom ústavy. Pokiaľ viem, z vystúpenia rečníkov mi nikto neodpovedal alebo nikto nevyvrátil tento argument. Ďalej, čo som spozoroval z vystúpenia, všetci, ktorí vystúpili, vrátane pána Šebeja, pripustili, že tento návrh čo do myšlienky, čo do princípov má svoje opodstatnenie. Nikto ho nezavrhol čo do myšlienok, áno? Z tohto mi vyplývajú dve veci. A to je, že ja sa veľmi teším na hlasovanie o tom, kto bude za, kto bude proti a kto sa zdržal. A po druhé, tým vlastne reagujem aj na pána Martvoňa, keďže som zachytil podporu z viacerých klubov, či SDKÚ, KDH, v SaS, dokonca aj zo SMER-u, s týmto zmyslom, budem rád, ak sa týmto podnetom bude zaoberať komisia pre zmenu ústavy zriadená pánom Paškom. A ešte na záver. Určite nevytĺkam, teda aspoň ja osobne, nevytĺkam z toho politický kapitál. Ja som tu nový, ale už sa nemôžem pozerať na to, že 20 rokov tu máme takúto úpravu a bolo naozaj vyhodených 50 mil. úplne zbytočne. Tí, ktorí tu boli, o tom vedeli, a nič s tým neurobili. To mi je naozaj ľúto.
Laššáková, Jana, podpredsedníčka NR SR (2014-07-02):
Pani poslankyňa, len vás chcem upozorniť, že dali ste návrh, ale takýto návrh môžete dať v rozprave, aby sa nepokračovalo ďalej v rokovaní o návrhu, nie ako procedurálny návrh. A evidentne nie sme uznášaniaschopní. Nech sa páči, pán poslanec Hlina.
Jurinová, Erika, podpredsedníčka NR SR (2015-02-10):
Ďakujem, pán poslanec. Vyhlasujem rozpravu za skončenú a dávam priestor pánovi ministrovi, aby sa vyjadril, zaujal stanovisko k rozprave.
M. Hort, podpredseda NR SR: (2009-02-06):
Pán navrhovateľ, chcete využiť právo záverečného slova? Áno, nech sa páči.
Cmorej, Peter, poslanec NR SR (2021-05-27):
Ďakujem pekne za slovo. Marián, veľmi pekne ti ďakujem za tvoje vecné, slušné, nekonfliktné a dospelé vystúpenie v takom veľkom protiklade s pánom navrhovateľom a s niektorými poslancami, ktorých asi jediným zmyslom politického bytia je robiť ochranku pánovi ministrovi financií. Zvyšovanie deficitu o 3,5 mld. je bezprecedentné a je správne sa o takomto zásadnom kroku rozprávať a nie sa tu navzájom obviňovať a urážať. Každý jeden nový výdavok kryjeme novým deficitom a nehľadáme skryté zdroje v jednotlivých rezortoch. A pýtam sa, keď bol napríklad kupovaný Sputnik, bolo povedané: „Milí občania, kúpil som Sputnik a vy to zaplatíte novým dlhom. Vám navýšim ten, ten váš účet v reštaurácii?“ Ak by to tak bolo, možno by sme sa k niektorým výdavkom stavali inak. Kritizujete nás, že chceme daňovú brzdu. No, samozrejme, že chceme. Potrebujeme ochranu pred takými, čo nevedia šetriť a konsolidáciu verejných financií vidia len vo zvyšovaní výdavkov.
Blanár, Juraj, podpredseda NR SR (2021-09-28):
Vážené panie poslankyne, páni poslanci, otváram rokovanie Národnej rady Slovenskej republiky v poradí 
40. schôdze. Otváram ju trošku neskôr, pretože ma požiadali z finančného výboru, že ešte dorokovávajú veci. Tak dúfam, že sme im vyšli dostatočne v ústrety. Vážené panie poslankyne, páni poslanci, budeme pokračovať v termínovanom bode programu druhým čítaní o vládnom návrhu zákona o významných investíciách. Vládny návrh zákona je pod parlamentnou tlačou 560 a spoločná správa výborov má tlač 560a. Poprosím teraz pána podpredsedu vlády a ministra hospodárstva Slovenskej republiky Richarda Sulíka, aby vládny návrh zákona odôvodnil snemovni. Nech sa páči, pán podpredseda, máte slovo. (Rokovanie o vládnom návrhu zákona o významných investíciách , tlač 560.)
Pfundtner, Edita, poslankyňa NR SR (2017-09-13):
Ďakujem veľmi pekne, pán predseda. Takže už mi zostáva priestor na prednesenie samotného pozmeňujúceho návrhu. Pozmeňujúci a doplňujúci návrh poslankyne Edity Pfundtner k návrhu zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu... (Ruch v sále a prerušenie vystúpenia predsedajúcim.)
Grendel, Gábor, podpredseda NR SR (2020-11-25):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tomášovi Šudíkovi. Nech sa páči pán poslanec.
Szőllős, Ján, poslanec NR SR (2021-06-17):
Ďakujem. Ako dlhoročný pracovník, vlastne ešte stále pracovník aj Slovenskej akadémie vied oceňujem fakt, že sme sa dostali do štádia, keď je predložený tento konkrétny návrh. Pamätám, že zhruba takto v lete niekedy, to bolo pred asi, neviem, či piatimi rokmi, sme tu protestovali, keď celý ten proces transformácie SAV už rozbehnutý, už boli schválené veci, už to bežalo, na ústavoch bol zastavený. A ďakujem teda, že je pripravený tento návrh, ktorý, si myslím, skutočne pomôže najmä aj, verím tomu, udržať aj mladých vedeckých pracovníkov, dať im nejakú perspektívu, že budú môcť aj na ústavoch akadémie bez tých prekážok, ktoré boli spôsobované práve tou nie celkom vyhovujúcou formou a nemožnosťou získavania finančných zdrojov na projekty aj z iných zdrojov, že to pomôže udržať pracovníkov, vedeckých pracovníkov a dať im perspektívu práce a rozvoja na ústavoch Slovenskej akadémie vied. Ďakujem.
Grendel, Gábor, podpredseda NR SR (2021-12-09):
Ďakujeme, pán minister. Ďalšia otázka je od pána poslanca Mariána Kéryho pre podpredsedníčku vlády a ministerku investícií, regionálneho rozvoja a informatizácie Slovenskej republiky, pre pani Veroniku Remišovú: „Vážená pani podpredsedníčka vlády, ako podpredseda Nitrianskeho samosprávneho kraja sa vás chcem opýtať, prečo pri výpočte regionálnych alokácií na nové programové obdobie EŠIF boli použité len tri kritériá, ktoré považujeme za nedostatočné a účelové v tak závažnej otázke, ako je rozdeľovanie európskych fondov. Spomínané tri kritériá spôsobujú nerovnomerný a nespravodlivý prístup k územiam na úrovni NUTS 3.“
Žiga, Peter, podpredseda NR SR (2024-06-19):
Ďakujem pekne, pán minister. Dávam slovo spoločnému spravodajcovi z výboru pre sociálne veci poslancovi Michalovi Stuškovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Lipšic, Daniel, poslanec NR SR (2016-06-07):
Tak ja by som zareagoval, lebo aj tá kauza pokuty a intervencie nadriadených na policajnom zbore nakoniec skončila na inšpekcii a pani podpredsedníčka spomínala inšpekciu a jej vedenie. Ja som pána ministra vnútra Kaliňáka, keď sme sa vo funkcii menili, upozornil na súčasného šéfa inšpekcie pána generála Ševčíka a nielen upozornil, dal som mu k dispozícii aj materiály, o ktorých nemám voľnosť hovoriť, utajované materiály spravodajskej služby. Dokonca spravodajskej služby ešte z čias prvej Ficovej vlády, ktorá upozorňovala u tejto osoby na problémy. Žiaľ, nemôžem, keďže som viazaný mlčanlivosťou, hovoriť konkrétne, ale ministrovi vnútra som tie materiály odovzdal. Napriek tomu bol pán Ševčík vymenovaný do svojej funkcie a dnes už je generál a zrejme on rozpráva pánovi ministrovi Kaliňákovi, že vlastne ten úradný záznam, ktorý išiel na inšpekciu, že to si vlastne podával ten zástupca riaditeľa obvodného oddelenia na seba sám. Pritom ten sprievodný list krajského riaditeľstva je písaný veliteľovi tej hliadky a sám píše, že teda váš, vami spracovaný úradný záznam, spracovaný vami a strážmajstrom, teda tým členom hliadky, čiže to je list, ktorý píše krajský riaditeľ veliteľovi tej hliadky, nie jeho nadriadenému. Problém pána ministra Kaliňáka je v tom, že niekedy jemu hovoria aj podriadení nejaké veci, on si ich neoverí, samozrejme, len ich reprodukuje. Bolo by dobré, keby si veci aj ľudí, ktorým možno v minulosti dôveroval, začal overovať, lebo si inak bude spôsobovať sám sebe problémy.
Figeľ, Ján, podpredseda NR SR (2015-12-04):
Ďakujem pekne. Teraz dávam slovo spoločnej spravodajkyni z ústavnoprávneho výboru pani poslankyni Anne Vittekovej, aby oboznámila Národnú radu o výsledku rokovania výborov o tomto návrhu, ale aj o stanovisko gestorského výboru. Nech sa páči.
Glváč, Martin, podpredseda NR SR (2019-09-25):
Ďakujem. Otváram rozpravu. Do rozpravy som dostal jednu písomnú, dve písomné prihlášky, za klub SaS pán poslanec Baránik a potom pán poslanec Ondrej Dostál.
P. Paška, predseda NR SR: (2009-12-02):
(Hlasovanie.) 142 prítomných, 80 za, 49 proti, 13 sa zdržalo. Schválili sme vládny návrh novely zákona č. 2/1991 Zb. o kolektívnom vyjednávaní. Ďakujem pekne. Vážené pani poslankyne, páni poslanci, odhlasovali sme všetky prerokované body programu. Ešte s návrhom pán poslanec Fronc. Nech sa páči, máte slovo.
P. Paška, predseda NR SR: (2008-04-04):
Ešte využijem túto príležitosť, máme stále otvorené alebo nedokončený bod programu interpelácie. Požiadam potom, aby sme sa zišli na grémiu, aby sme dohodli ďalší postup, ako budeme pokračovať v tomto programe. Teraz vás požiadam, pani poslankyňa Laššáková, aby ste opäť uviedli hlasovanie v prvom čítaní o mojom návrhu na vydanie ústavného zákona, ktorým sa mení Ústava Slovenskej republiky.
Kuffa, Štefan, poslanec NR SR (2021-05-11):
... reagujem na vystupujúceho, lebo to sú, pán predseda, často zaznelo... (Prerušenie vystúpenia predsedajúcim.)
Macháčková, Katarína, poslankyňa NR SR (2016-09-22):
Ďakujem pekne. V rozprave vystúpil jeden poslanec, nebol podaný žiadny návrh. Prosím teda, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Pellegrini, Peter, predseda NR SR (2024-02-01):
Pán poslanec Vančo.
Bugár, Béla, podpredseda NR SR (2019-06-20):
Vyhlasujem rozpravu za skončenú. Pán minister, nech sa páči, môžte sa vyjadriť k rozprave.
Tóth, Vojtech, poslanec NR SR (2022-11-09):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 142, za 95, proti 1, zdržalo sa 44, 2 nehlasovali. Uvedený návrh sme schválili.
Bugár, Béla, podpredseda NR SR (2010-08-06):
Pán poslanec Kalist.
Pellegrini, Peter, predseda NR SR (2015-09-29):
Prezentujme sa a hlasujme o pridelení tohto návrhu výborom, určení gestorského výboru ako aj určení príslušných lehôt. (Hlasovanie.) Prítomných 131 poslancov, za hlasovalo 124, zdržalo sa 7. Konštatujem, že sme pridelili tento návrh zákona výborom, určili gestorský výbor aj lehoty na jeho prerokovanie. Pristúpime teraz k hlasovaniu o bode 53 programu. Je to prvé čítanie o vládnom návrhu zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov (tlač 1732). Dávam slovo spravodajcovi, ktorého určil navrhnutý gestorský výbor, pre obranu a bezpečnosť, poslancovi Augustínovu Hambálkovi, aby hlasovanie uviedol. Nech sa páči, pán poslanec.
Danko, Andrej, predseda NR SR (2016-04-21):
Ďakujem. Do rozpravy je pripravený ďalej pán poslanec Jozef Rajtár, pripraví sa pán poslanec Eugen Jurzyca.
Pamula, Peter, poslanec NR SR (2018-12-05):
Ďakujem veľmi pekne za slovo, pán predsedajúci. Kolegyne, kolegovia, zákonom Národnej rady Slovenskej republiky č. 182/93 Z. z. o vlastníctve bytov a nebytových priestorov sa Slovenskej republike umožnila transformácia bytového fondu. Stanovené podmienky dodnes využilo viac ako 80 % nájomcov na získanie vlastníckych práv k týmto bytom. Cieľom záložného práva podľa § 15 ods. 1 predmetného zákona je zvýraznenie postavenia vlastníkov bytov a nebytových priestorov v dome pri realizácii ich vlastníckych práv voči dlžníkom spomedzi ich radov. Tento cieľ však nebol splnený – najmä s prihliadnutím na nejednoznačnosť aplikačnej praxe – napriek skutočnosti, že záložné právo existuje zo zákona, a teda ide len o jeho deklaráciu v katastri nehnuteľností. Najčastejším dôvodom odmietania vykonania zápisu záložného práva je výklad, že o zápis je možné požiadať len pri pohľadávkach vzniknutých, teda len tých, ktoré vznikli. Ide o absurdné, nelogické zdôvodnenie nezapísania záložného práva v prospech ostatných vlastníkov bytov a nebytových priestorov, keďže aplikačná prax, ako aj právna veda u daného slovotvaru predpokladá aj smerovanie do budúcnosti, teda nielen tých pohľadávok, ktoré vznikli, ale aj tých, ktoré ešte len vzniknú. Tento výklad plne korešponduje s logickým zameraním záložného práva, ktoré vzniklo zo zákona o vlastníctve bytov, ktoré predpokladá možnosť vzniku pohľadávok voči ostatným vlastníkom bytov a nebytových priestorov zo strany dlžníkov a neplatičov do budúcnosti. Predpokladaná novela zákona o vlastníctve bytov a nebytových priestorov má za cieľ chrániť prevažnú časť obyvateľov bytových domov pred ich dlžníkmi a neplatičmi tým, že odstraňuje problémy, ktoré vzišli z aplikačnej praxe. Precizuje pojmy dotknutého ustanovenia tak, aby nemohlo dochádzať k rôznym výkladom, ktoré môžu spôsobiť, že pohľadávky zostávajú neuspokojené alebo uspokojené len sčasti, pričom schodky na plneniach spojených s užívaním bytov neplatičov a v preddavkových platbách do fondu prevádzky, údržby a opráv hradia zo svojho vlastného vrecka. Návrh zákona nebude mať vplyv na rozpočet verejnej správy, sociálne vplyvy, vplyv na životné prostredie, vplyv na politické prostredie, vplyv na informatizáciu spoločnosti ani vplyv na služby verejnej správy pre občanov. Návrh zákona je v súlade s Ústavou Slovenskej republiky a zákonmi Slovenskej republiky, ako aj medzinárodnými zmluvami, ktorými je Slovenská republika viazaná. Navrhovaná právna úprava je porovnateľná s právnou úpravou štátov Európskej únie. Tento môj zámer bol vlastne smerovaný tým smerom, aby nedochádzalo k neodôvodnenému nezapísaniu vlastne tohoto záložného práva a výmazu toho záložného práva. V praxi bolo niekoľko súdnych sporov, ktoré vlastne ukázalo, že tento zákon si kataster vysvetľuje po svojom, aj keď to záložné právo vzniklo zo zákona. Na všetky vaše otázky potom odpoviem, ak budete mať. Ďakujem za pozornosť.
Kollár, Boris, predseda NR SR (2021-05-04):
Vážené pani poslankyne, vážení páni poslanci, otváram rokovanie 28. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Prítomných 111 poslancov. Zisťujem teda, že je prítomných 111 poslancov, Národná rada je schopná sa uznášať a môžeme pokračovať v rokovaní. Zaznie štátna hymna Slovenskej republiky. (Hymna Slovenskej republiky.) Na 28. schôdzi Národnej rady budú overovateľmi poslanci Peter Vons a Richard Takáč. Náhradníkmi budú poslanci Peter Dobeš a Eduard Kočiš. Na dnešnom rokovacom dni o ospravedlnenie požiadali Radovan Sloboda a o ospravedlnenie neúčasti z dôvodu práceneschopnosti požiadal poslanec Ján Kerekréti. Návrh programu schôdze vám bol rozdaný. Chcem vás informovať, že minister vnútra písomne požiadal o preloženie vládneho návrhu novely zákona č. 40/1993 Z. z. o štátnom občianstve, tlač 440, v druhom čítaní na schôdzu Národnej rady so začiatkom od 15. júna. Ďalej vás chcem informovať, že skupina poslancov ako navrhovatelia vzali späť nimi predložený poslanecký návrh novely zákona č. 377/1990 Zb. o hlavnom meste Slovenskej republiky Bratislave, tlač 453. Takisto poslanec Vetrák ako navrhovateľ vzal späť ním predložený poslanecký návrh novely zákona č. 523/2004 Z. z. o rozpočtových pravidlách verejnej správy, tlač 394. Tieto návrhy už preto nie sú uvedené v návrhu programu. Skôr ako dám slovo poslancom, ktorí budú chcieť navrhnúť zmenu alebo doplnenie programu, uvádzam, že v návrhu programu sa uvádzajú aj správy príslušných inštitúcií predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť v rozprave, je potrebný súhlas Národnej rady. Navrhujem, aby sme tento súhlas vyslovili schválením programu ako celku, pokiaľ niekto nepredloží iný návrh. Pristúpime k schvaľovaniu návrhu programu 28. schôdze. Teraz vás prosím, pani poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne predsedajúcemu pred začatím schôdze, aby ste sa prihlásili a tieto návrhy predniesli. Prvý návrh, procedurálny, pán poslanec Taraba, nech sa páči, máte slovo.